Padiküla
Padiküla oli küla Harjumaal, ajalooliselt Sausti mõisa alal. Küla jääb tänapäeval Kiili alevi, Sausti ja Vaela küla alale. Kihelkondlikult kuulus küla Jüri kihelkonda. Küla kaotati 1977, mil see liideti Kiili alevi, Sausti ja Vaela külaga. Küla on mainitud juba Taani hindamisraamatus (Pattas). 1744-1765 moodustati küla alale karjamõis ja küla ise hävis. Padiküla moodustati uuesti 1920. aastatel Sausti mõisa maadest.